ലോകത്തിലെ ഏറ്റവും ഉയരത്തിലുള്ള റോഡ് നിര്മിച്ച് ഇന്ത്യ എവറസ്റ്റ് ബേസ് ക്യാംപുകളേക്കാള് ഉയര്ന്നത് ന്യൂഡല്ഹി: ലോകത്തിലെ ഏറ്റവും ഉയരത്തിലുള്ള റോഡ് നിര്മിച്ച് ഇന്ത്യ. കിഴക്കന് ലഡാക്കില് 19,300 അടി ഉയരത്തില് റോഡ്. എവറസ്റ്റ് ബേസ് ക്യാംപുകളേക്കാള് ഉയരത്തിലാണ് ഉംലിംഗ്ല പാസിലെ 52 കിലോമീറ്റര് നീളമുള്ള റോഡ്. ബോര്ഡര് റോഡ് ഓര്ഗനൈസേഷനാണ് റോഡ് നിര്മിച്ചത്. നേപ്പാളിലെ സൗത്ത് ബേസ് ക്യാംപ് 17,598 അടി ഉയരത്തിലാണ്. ടിബറ്റിലെ നോര്ത്ത് ബേസ് ക്യാംപ് 16,900 അടി ഉയരത്തിലും. ബൊളീവിയയിലെ അഗ്നിപര്വതമായ ഉതുറുങ്കുവുമായി ബന്ധിപ്പിക്കുന്ന 18,953 അടി ഉയരമുള്ള റോഡിന്റെ റെക്കോര്ഡാണ് ഇന്ത്യ തകര്ത്തത്. റോഡ് കിഴക്കന് ലഡാക്കിലെ ചുമര് സെക്ടറിലെ പ്രധാന പട്ടണങ്ങളെ തമ്മില് ബന്ധിപ്പിക്കുന്നു. ലേയില്നിന്ന് ചിസുമളെയേയും ഡെംചോക്കിനേയും റോഡ് ബന്ധിപ്പിക്കുന്നുണ്ട്. പുതിയ റോഡ് സാമൂഹികസാമ്ബത്തിക സ്ഥിതി മെച്ചപ്പെടുത്തുകയും ലഡാക്കിലെ ടൂറിസത്തെ പ്രോത്സാഹിപ്പിക്കുകയും ചെയ്യുമെന്നു കേന്ദ്ര സര്ക്കാര് പുറത്തുവിട്ട പ്രസ്താവനയില് പറയുന്നു. ലഡാക്കിലെ 17,600 അടി ഉയരമുള്ള ഖര്ദുങ് ലാ പാസ് റോഡും ലോകത്തിലെ ഏറ്റവും ഉയര്ന്ന റോഡുകളില് ഒന്നാണ്.